"Setswana Puo ya Gae (HL)/P2 20 DBE/Ngwanaitseele 2014 NSC POTSO 14: GA SE LORATO – MJ Magasa Araba potso e le NNGWE go tswa mo terameng e o e buisitseng. Sekaseka kgotlhang ya terama ya Ga se Lorato mme o bue gore a e agegile sentle kgotsa nnyaya. Boleele jwa tlhamo e nne mafoko a a ka nnang 400–450. [25] KGOTSA POTSO 15: GA SE LORATO – MJ Magasa Buisa nopolo e e latelang, mme o arabe dipotso. MMUI A: (Ka khutsafalo a geletse dikeledi) O a itse le a tle le iteye motho lefatshe, E seng jaaka nna jaana. Ke gore mosadi yo ga a tlhole a iphitlha, O dira fela ke ntse ke mo lebile? Nna ke ne ke le botoka a sa mpone. (O bitsa bana) Wena Mmui B le Mmui C mmaalona o a ntshotla. Ga a ntseye jaaka rre wa lelapa le. MMUI B: (Ka pelo ya botlhoka kutlwelobotlhoko) A ke re bitse mme a tle fa, Ga go thuse re bua ka ena a se yo. A e re o ntsha selelo sa gago, A be a itseela ka tsebe ya gagwe. MMUI C: O a itse nna ga ke bone mme molato. Kana le ene o bone golo gongwe Kwa a ka nneng a etela teng. Motho o dira se a se boneng golo gongwe. MMUI A: O a utlwa! O a utlwa Mmui B! Ke one maitseo a ga kgaitsadio a? Le gale ngwana o gotsa mmaagwe. O tsoga a na le lelapa la gagwe A dira monna jaaka mmaagwe a ntira. Ke eletsa e kete bana bao ba gago Ba ka tsoga ba go tshotse jaaka o ntshotse. MMUI C: (Ka makgakga a ntse a sonyasonya, a goga dinko, a petla melomo e kete motho a nkgelwa ke sengwe.) E e anyang e leletse e ruta e e mo maleng. Fa ya pele e gatileng teng, fela jalo le ya morago. Fa go ka ntiragalela, e tlaa be e le segotsa. MMUI A: (Ka go itlhomodisa pelo) Wena ngwanaka Lesego le kgaitsadio Emang, Lo ke lo bue le Gadifele mmaalona. Ditiro tsa gagwe ga se tse di kgatlhisang. Go monna mongwe wa koloi o nna fa. O a ne a tla go mo tsaya mo go nna. Fa ke re ke a bua ga a nkgathalele. Kwalololo e ileditswe Phetla"